SET ปิดเช้าวูบ 28 จุด ตาม”ดาวน์โจนส์” ดิ่งหนัก 1,862 จุด วิตกโควิด-19สหรัฐฯ ระบาดรอบ 2
SET ปิดเช้าวูบ 28 จุด ตาม"ดาวน์โจนส์" ดิ่งหนัก 1,862 จุด วิตกโควิด-19สหรัฐฯ ระบาดรอบ 2 โดยดัชนีช่วงเช้าปิดที่ระดับ 1,369.01 จุด ลดลง 27.76 จุด หรือ 1.99% มูลค่าการซื้อขาย 4.8 หมื่นล้านบาท
12 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,369.01 จุด ลดลง 27.76 จุด หรือ 1.99% มูลค่าการซื้อขาย 4.8 หมื่นล้านบาท ขณะที่ดัชนีอุตสาหกรรมดาวโจนส์ เมื่อคืนนี้ (11 มิ.ย.63) ปิดที่ระดับ 25,128.17 จุด ปรับตัวลดลง 1,861.82 จุด หรือ 6.90%
10 หุ้นกดดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวลงแรง แต่ในระหว่างเทรดก็มีแรงซื้อกลับเข้ามาบ้างทำให้ดัชนีฯลดช่วงลบไปได้บ้าง ซึ่งเป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้ต่างติดลบตามตลาดสหรัฐฯร่วงเกือบ 7% จากความกังวลการแพร่ระบาดไวรัสโควิด-19 ระลอก 2 ในสหรัฐฯ และก่อนหน้านี้ตลาดหุ้นสหรัฐฯก็ได้ปรับตัวขึ้นไปมากแล้วจึงต้องเผชิญแรงขายออกมาบ้าง ส่วนหนึ่งอ้างอิงธนาคารกลางสหรัฐฯ (เฟด) มองเศรษฐกิจสหรัฐฯอาจฟื้นตัวช้าจากผลกระทบของโควิด-19
ส่วนตลาดหุ้นไทยแม้ย่อตัวลงแต่มองว่าคงไม่ลงแรงเหมือนอย่างตลาดสหรัฐฯ เนื่องจากบ้านเราสามารถควบคุมสถานการณ์การแพร่ระบาดไวรัสโควิด-19 ได้ดี และก็กำลังจะเข้าสู่โหมดการคลายล็อกดาวน์เข้าสู่ภาวะปกติแล้ว สำหรับนักลงทุนรายสถาบันในประเทศที่ขายสุทธิ 4 วันติดต่อกันที่ผ่านมา ทำให้วันนี้มีโอกาสที่นักลงทุนสถาบันจะซื้อสุทธิได้ เพราะจากสถิติที่ผ่านมานักลงทุนสถาบันไม่เคยขายสุทธิเกิน 4 วัน อีกทั้งล่าสุดก็เริ่มเห็นการลดช่วงลบของตลาดเอเชีย และราคาน้ำมันฟิวเจอร์ส
พร้อมให้ติดตามรายละเอียดของการคลายล็อกดาวน์เฟส 4 ในประเทศ และในสัปดาห์หน้าให้ติดตามตัวเลขเศรษฐกิจของจีน, สหรัฐฯ และยุโรป รวมถึงรอติดตามการประชุมกลุ่มโอเปกรายเดือนด้วย
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดมีโอกาสฟื้นตัวขึ้น โดยให้แนวรับ 1,350 จุด ส่วนแนวต้าน 1,380-1,400 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SUPER   มูลค่าการซื้อขาย  3,394.39 ล้านบาท  ปิดที่    1.03 บาท เพิ่มขึ้น  0.03 บาท
BAM     มูลค่าการซื้อขาย  2,886.69 ล้านบาท  ปิดที่   24.90 บาท ลดลง   0.60 บาท
PTT     มูลค่าการซื้อขาย  1,965.85 ล้านบาท  ปิดที่   37.25 บาท ลดลง   1.25 บาท
CPF     มูลค่าการซื้อขาย  1,810.12 ล้านบาท  ปิดที่   30.00 บาท ลดลง   0.75 บาท
MINT    มูลค่าการซื้อขาย  1,570.61 ล้านบาท  ปิดที่   21.40 บาท ลดลง   0.60 บาท